**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Z á p i s n i c a**

**z 34. schôdze Výboru Národnej rady Slovenskej republiky pre zdravotníctvo, ktorá sa konala  dňa 21. decembra 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prítomní – členovia výboru M. Krajčí, R. Raši, Z. Šebová,

A. Suchánek, Š. Zelník,

I. Janckulík, J. Blanár

N. Gausová, J. Cigániková, J. Valocký

Ospravedlnený: T. Bastrnák

Ostatní prítomní: podľa prezenčnej listiny

34. schôdza Výboru Národnej rady Slovenskej republiky pre zdravotníctvo sa konala v rokovacej miestnosti výboru (č. 143) na I. poschodí budovy Národnej rady Slovenskej republiky.

Rokovanie schôdze Výboru Národnej rady Slovenskej republiky pre zdravotníctvo viedol predseda výboru Štefan Zelník. Privítal prítomných poslancov.

Poslanci schválili nasledovný program.

**1.** Zákon zo 6. decembra 2017, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 805), doručený 19. decembra 2017.

**2. Rokovanie gestorského výboru** k spoločnej správe výborov Národnej rady Slovenskej republiky o prerokovaní zákona zo 6. decembra 2017, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 805a).

**\*\*\*\***

**K bodu 1**

Zákon zo 6. decembra 2017, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 805), doručený 19. decembra 2017 odôvodnil **S. Gaňa,** riaditeľ odboru legislatívy a milostí Kancelárie prezidenta SR.

Riaditeľ Gaňa vo svojom vystúpení uviedol dôvody, ktoré viedli prezidenta Slovenskej republiky vrátiť schválený zákon na opätovné prerokovanie Národnou radou Slovenskej republiky.

Spravodajskú správu predniesol poslanec Š. Zelník.

V rozprave vystúpili poslanci: J. Cigániková, M. Krajčí, R. Raši, N. Grausová, A. Suchánek, Z. Šebová, Š. Zelník, J. Valocký.

Po ukončení rozpravy dal predseda výboru hlasovať o pripomienkach prezidenta Slovenskej republiky a o zákone ako celku.

Z celkového počtu 11 poslancov Výboru Národnej rady Slovenskej republiky pre zdravotníctvo bolo prítomných 10 poslancov. Za návrh predmetného uznesenia hlasovali 4 poslanci, 5 poslanci boli proti a 1 poslanec sa hlasovania zdržali. Výbor Národnej rady Slovenskej republiky pre zdravotníctvo **neprijal uznesenie**, nakoľko návrh uznesenia **nezískal súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

**K bodu 2**

Výbor prerokoval spoločnú správu výborov Národnej rady Slovenskej republiky o prerokovaní zákona zo 6. decembra 2017, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 805a) a **neprijal uznesenie**, nakoľko návrh uznesenia **nezískal súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Z celkového počtu 11 poslancov Výboru Národnej rady Slovenskej republiky pre zdravotníctvo bolo prítomných 10 poslancov. Za návrh predmetného uznesenia hlasovali 4 poslanci, 5 poslanci boli proti a 1 poslanec sa hlasovania zdržali. Výbor Národnej rady Slovenskej republiky pre zdravotníctvo

V Bratislave, 21. decembra 2017

**Štefan Z e l n í k**

predseda výboru

**Jozef V a l o c k ý**

overovateľ výboru